**Հավելված**

**Չարենցավան համայնքի ավագանու**

**2021 թվականի հոկտեմբերի 15-ի N 75 որոշման**

**ՉԱՐԵՆՑԱՎԱՆ ՀԱՄԱՅՆՔԻ 2021 ԹՎԱԿԱՆԻ**

**3-ՐԴ ԵՌԱՄՍՅԱԿԻ** **ԲՅՈՒՋԵԻ ԿԱՏԱՐՄԱՆ ՄԱՍԻՆ ՀԱՂՈՐԴՈՒՄ**

***/Զեկ. Գ. Աֆյան/***

***ՎԱՐՉԱԿԱՆ ԲՅՈՒՋԵ***

***ԵԿԱՄՏԱՅԻՆ ՄԱՍ***

Չարենցավան համայնքի 2021 թվականի վարչական բյուջեի եկամուտների ճշտված պլանը 1268815.6հազ. դրամ է, փաստացին կազմել է 948169.8 հազ. դրամ, կամ պլանը 3-րդ եռամսյակի ճշտված պլանի նկատմամբ կատարվել է 74.7% ով:

Չարենցավան համայնքի 2021 թվականի վարչական բյուջեի ճշտված պլանով ***սեփական եկամուտ*** է պլանավորվել 446167.5հազ. դրամ, փաստացի եկամուտը կազմել է 329912.7 հազ. դրամ, կամ պլանը կատարվել է 73.9 %-ով:

2021 թվականի վարչական բյուջեի 3-րդ եռամսյակի հարկեր և տուրքեր եկամտատեսակի ***գույքային հարկեր անշարժ գույքից*** հոդվածի եկամուտների ճշտված պլանը կազմել է 108050.0 հազ. դրամ, իսկ փաստացին` 46102.6հազ. դրամ, կամ 3-րդ եռամսյակի պլանը կատարվել է 42.6% -ով:

2021 թվականի 3-րդ եռամսյակի ընթացքում վարչական բյուջեի Համայնքի վարչական տարածքում գտնվող ***շենքերի և շինությունների գույքահարկի*** եկամուտների գծով պլանավորած 62050.0 հազ. դրամի դիմաց փաստացին կազմել է 19905.6 հազ. դրամ, կամ պլանը կատարվել է 32%-ով, իսկ գույքային հարկեր այլ գույքից` ***գույքահարկ փոխադրամիջոցների համար*** եկամտատեսակի գծով պլանավորած 119000.0 հազ. դրամի դիմաց փաստացին կազմել է 95268.7 հազ. դրամ, կամ պլանը կատարվել է 80 % -ով:

2021 թվականի 3-րդ եռամսյակի ընթացքում վարչական բյուջեի համայնքի վարչական տարածքում գտնվող ***հողի հարկի*** գծով պլանավորած 46000.0 հազ.դրամի դիմաց փաստացին կազմել է 11771.6 հազ. դրամ, կամ պլանը կատարվել է 25.6%-ով:

2021 թվականի 3-րդ եռամսյակի ընթացքում ապրանքների օգտագործման կամ գործունեության իրականացման թույլտվության վճարներ` ***տեղական տուրքեր*** եկամտատեսակի գծով պլանավորած 14270.0 հազ. դրամի դիմաց փաստացին կազմել է 12653.2 հազ. դրամ, կամ պլանը կատարվել է 88.6% -ով:

2021 թվականի 3-րդ եռամսյակի ընթացքում վարչական բյուջեի ապրանքների մատակարարումից և ծառայությունների մատուցումից այլ պարտադիր վճարներ` համայնքի բյուջե վճարվող ***պետական տուրքեր*** եկամտատեսակի գծով պլանավորած 6000.0 հազ. դրամի դիմաց փաստացին կազմել է 6644.6 հազ. դրամ, կամ պլանը կատարվել է 110.7% -ով:

2021 թվականի վարչական բյուջեի ***պաշտոնական դրամաշնորհներ*** հատվածի ընթացիկ ներքին պաշտոնական դրամաշնորհներ` ստացված կառավարման այլ մակարդակներից հոդվածով պլանավորված 822648.1 հազ. դրամի դիմաց ֆինանսավորվել է 618257.1 հազ դրամ, որից`

ա. ՀՀ պետական բյուջեից ֆինանսական համահարթեցման սկզբունքով տրամադրվող դոտացիաներ հոդվածով հատկացված 813209.4 հազ. դրամի դիմաց ֆինանսավորվել է 609822.7 հազ. դրամ,

բ. ՀՀ պետական բյուջեից տրամադրվող այլ դոտացիաներ հոդվածով հատկացվել է 84.4 հազ. դրամ,

գ. ՀՀ պետական բյուջեից տրամադրվող նպատակային հատկացումներ` սուբվենցիաներ հոդվածով հատկացված 9438.7 հազ. դրամի դիմաց ֆինանսավորվել է 8350.0հազ. դրամ:

2021 թվականի 3-րդ եռամսյակի ընթացքում վարչական բյուջեի ***այլ եկամուտներ*** հատվածի ***գույքի վարձակալությունից եկամուտների*** գծով պլանավորված 25584.0 հազ. դրամ եկամուտների դիմաց փաստացի եկամուտը կազմել է 16885.7 հազ. դրամ, կամ պլանը կատարվել է 66%-ով:

Համայնքի վարչական տարածքում գտնվող պետական սեփականություն համարվող հողերի վարձակալության վճարների գծով փաստացի եկամուտը կազմել է 601.5 հազ. դրամ:

Համայնքի վարչական տարածքում գտնվող համայնքի սեփականություն համարվող հողերի վարձակալության վճարների գծով պլանավորված 21840.0 հազ. դրամ եկամուտների դիմաց փաստացի եկամուտը կազմել է 14825.0 հազ. դրամ, կամ պլանը կատարվել է 67.8 %-ով:

2021 թվականի բյուջեի 3-րդ եռամսյակի ընթացքում համայնքի գույքի վարձակալությունից եկամուտներ` այլ գույքի վարձակալությունից վճարների գծով պլանավորված 3744.0 հազ. դրամի դիմաց փաստացի եկամուտը կազմել է 1459.2 հազ. դրամ, կամ պլանը կատարվել է 38.9 %-ով:

2021 թվականի 3-րդ եռամսյակի ընթացքում վարչական բյուջեի ***ապրանքների մատակարարումից և ծառայությունների մատուցումից***` պետության կողմից տեղական ինքնակառավարման մարմիններին պատվիրակված լիազորությունների իրականացման ծախսերի ֆինանսավորման համար պետական բյուջեից պլանավորված 5474.3 հազ դրամի դիմաց ստացվել է 3831.9 հազ. դրամ:

2021 թվականի բյուջեի 3-րդ եռամսյակի ընթացքում ***վարչական գանձումներ*** հոդվածով պլանավորած 139974.2 հազ. դրամի դիմաց փաստացի եկամուտը կազմել է 123141.5 հազ. դրամ, կամ պլանը կատարվել է 87.9%-ով, այդ թվում`

***տեղական վճարներ***  եկամտատեսակի գծով պլանավորված 139974.2հազ. դրամի դիմաց փաստացի եկամուտը կազմել է 110805.8 հազ. դրամ, կամ պլանը կատարվել է 79.1 %-ով, այդ թվում`

համայնքի տարածքում շենքի կամ շինության արտաքին տեսքը փոփոխող վերակառուցման աշխատանքներ եկամտատեսակի ճշտված պլանով նախատեսված 200.0 հազ. դրամ գումարի դիմաց փաստացին կազմել է 1985.0 հազ դրամ,

համայնքի տնօրինության և օգտագործման տակ գտնվող հողերը հատկացնելու, հետ վերցնելու և վարձակալության գծով պլանավորած 700.0 հազ դրամի դիմաց եկամուտի փաստացին կազմել է 212.7 հազ. դրամ,

համայնքի կողմից աղբահանության աշխատանքները կազմակերպելու համար 3-րդ եռամսյակի ընթացքում պլանավորած 64000.0 հազ. դրամի դիմաց փաստացի եկամուտը կազմել է 45459.7 հազ դրամ, կամ պլանը կատարվել է 71%-ով,

ջրմուղ-կոյուղու համար այն համայնքներում, որոնք ներառված չեն ջրմուղ-կոյուղու ծառայություններ մատուցող կազմակերպությունների սպասարկման տարածքներում եկամտատեսակի գծով պլանավորված 5000.0 հազ դրամի դիմաց փաստացի եկամուտը կազմել է 3968.4 հազ դրամ, կամ փաստացի պլանը ճշտվածի նկատմամբ կազմել է 79.3%:

Համայնքային ենթակայության մանկապարտեզի ծառայությունից օգտվողների համար տեղական վճարների գծով պլանավորած 38484.0հազ դրամի դիմաց եկամուտի փաստացին կազմել է 34081.4 հազ դրամ, կամ պլանը կատարվել է 88.5-ով, համայնքային ենթակայության արտադպրոցական դաստիարակության հաստատությունների (երաժշտական, նկարչական և արվեստի դպրոցներ և այլն) ծառայություններից օգտվողների համար ճշտված պլանով պլանավորված եկամուտը կազմել է 31590.2 հազ դրամ, փաստացին` 25098.5 հազ դրամ, կամ պլանը կատարվել է 79.4-ով:

Համայնքի վարչական տարածքում ինքնակամ կառուցված շենքերի, շինությունների օրինականացման վճարների գծով փաստացի եկամուտը կազմել է 12335.7 հազ դրամ:

Մուտքեր տույժերից, տուգանքներից եկամտատեսակի գծով պլանավորված 1000.0 հազ դրամի դիմաց փաստացի եկամուտը կազմել է 1270.0 հազ դրամ:

***Ընթացիկ ոչ պաշտոնական դրամաշնորհներ*** եկամտատեսակի գծով ճշտված պլանով պլանավորած 26815.0 հազ դրամի դիմաց փաստացի մուտք է եղել 23663.2 հազ. դրամ:

*ԾԱԽՍԱՅԻՆ ՄԱՍ*

2021 թվականի վարչական բյուջեի ծախսային մասի պլանը 3-րդ եռամսյակի ընթացքում կատարվել է 70.8%-ով կամ տարեկան ճշտված պլանով նախատեսված 1275314.1հազ. դրամի դիմաց ֆինանսավորվել 903771.0 հազ. դրամ:

2021 թվականի համայնքի բյուջեի ***ընդհանուր բնույթի հանրային ծառայություններ***  հատվածի ծախսային մասի պլանը կատարվել է 76%-ով, կամ ճշտված պլանով նախատեսված 358176.2հազ. դրամի դիմաց ֆինանսավորվել է 272325.9 հազ. դրամ, որից `

ա. օրենսդիր և գործադիր մարմիններ, պետական կառավարում հոդվածի պահպանման ծախսերը կատարվել է 74.2%-ով կամ տարեկան ճշտված պլանով նախատեսված 242203.8 հազ. դրամի դիմաց ֆինանսավորվել է 179806.9 հազ. դրամ,

բ. ընդհանուր բնույթի այլ ծառայություններ հոդվածի պահպանման ծախսերը կատարվել է 67.1%-ով, կամ պլանով նախատեսված 5920.7 հազ. դրամի դիմաց ֆինանսավորվել է 3977.0 հազ.դրամ,

գ. Ընդհանուր բնույթի հանրային ծառայություններ /այլ դասերին չպատկանող/ հոդվածի պահպանման ծախսերը կատարվել է 80.4%-ով կամ պլանով նախատեսված 110051.7 հազ. դրամի դիմաց ֆինանսավորվել է 88541.8 հազ.դրամ:

2021 թվականի բյուջեի ծախսային մասի ***պաշտպանություն*** հատվածի ճշտված պլանով պլանավորված 1965.0 հազ դրամի դիմաց ֆինանսավորվել է 860.0 հազ դրամ, որից`

ա. քաղաքացիական պաշտպանություն հոդվածով պլանավորված 1665.0 հազ. դրամի դիմաց ֆինանսավորվել է 860.0 հազ դրամ,

բ. պաշտպանություն /այլ դասերին չպատկանող/ հոդվածի ճշտված պլանով պլանավորվել է 300.0 հազ. դրամ:

2021 թվականի բյուջեի ծախսային մասի ***հասարակական կարգ***, ***անվտանգություն եվ դատական գործունեություն*** հատվածի փրկարար ծառայություն հոդվածի ճշտված պլանով պլանավորվել է 100.0 հազ. դրամ:

2021 թվականի վարչական բյուջեի 3-րդ եռամսյակի ծախսային մասի **տնտեսական հարաբերություններ** հատվածի ***գյուղատնտեսություն*** հոդվածի ճշտված պլանով նախատեսվել է 50.0 հազ դրամ:

ճանապարհային տրանսպորտ հոդվածի ճշտված պլանով նախատեսված 36498.4 հազ. դրամի դիմաց ֆինանսավորվել է 32571.5 հազ դրամ, կամ պլանը կատարվել է 89.2%-ով:

2021 թվականի բյուջեի ծախսային մասի ***շրջակա միջավայրի*** ***պաշտպանություն*** հատվածի ***աղբահանում*** հոդվածի տարեկան ճշտված պլանով պլանավորված 156218.6 հազ. դրամի դիմաց ֆինանսավորվել է 107922.4հազ. դրամ, կամ պլանը կատարվել է 69%-ով, որից`

2021 թվականի վարչական բյուջեի ծախսային մասի ***բնակարանային շինարարություն և կոմունալ ծառայություն*** հատվածի ճշտված պլանով նախատեսված 9400.0 հազ. դրամի դիմաց ֆինանսավորվել է 526.3հազ. դրամ, կամ պլանը կատարվել է 5.6%-ով, որից`

բնակարանային շինարարության և կոմունալ ծառայությունների գծով հետազոտական և նախագծային աշխատանքներ /այլ դասերին չպատկանող/ հոդվածի ճշտված պլանով նախատեսված 9400.0 հազ.դրամ ծախսի դիմաց ֆինանսավորվել է 526.3 հազ.դրամ, կամ պլանը կատարվել է 5.6%-ով:

2021 թվականի ***հանգիստ, մշակույթ եվ կրոն*** հատվածի ճշտված պլանով պլանավորված 33090.0 հազ. դրամի դիմաց ֆինանսավորվել է 21736.3հազ. դրամ, կամ պլանը կատարվել է 65.7 %-ով, որից`

մշակութային ծառայություններ հոդվածի ճշտված պլանով պլանավորված 28600.0 հազ. դրամի դիմաց ֆինանսավորվել է 19246.3 հազ. դրամ, կամ պլանը կատարվել է 67.3 %-ով,որից

ա. գրադարաններ հոդվածի ճշտված պլանով պլանավորված 21600.0 հազ. դրամի դիմաց ֆինանսավորվել է 17112.3 հազ. դրամ, կամ պլանը կատարվել է 79.2%-ով,

բ. այլ մշակութային կազմակերպություններ հոդվածի ճշտված պլանով պլանավորված

7000.0 հազ. դրամի դիմաց ֆինանսավորվել է 2134.0 հազ. դրամ, կամ պլանը կատարվել է

30.5%-ով:

Քաղաքական կուսակցություններ, հասարակական կազմակերպություններ, արհմիություններ հոդվածի տարեկան ճշտված պլանով պլանավորված 4490.0 հազ. դրամի դիմաց ֆինանսավորվել է 2490.0 հազ. դրամ, կամ պլանը կատարվել է 55.5%-ով:

2021 թվականի 3-րդ եռամսյակի ընթացքում ***կրթություն*** հատվածի ճշտված պլանով պլանավորված 579363.0 հազ. դրամի դիմաց ֆինանսավորվել է 420848.4 հազ. դրամ, կամ պլանը կատարվել է 72.6%-ով, որից`

ա. նախադպրոցական կրթություն հոդվածի ճշտված պլանով պլանավորված 326142.0 հազ. դրամի դիմաց ֆինանսավորվել է 233307.4 հազ. դրամ, կամ պլանը կատարվել է 71.5%-ով,

բ. արտադպոցական դաստիարակություն հոդվածի ճշտված պլանով պլանավորված 251721.0 հազ. դրամի դիմաց ֆինանսավորվել է 187541.0 հազ. դրամ, կամ պլանը կատարվել է 74.5%-ով:

2021 թվականի ***սոցիալական պաշտպանություն*** հատվածի սոցիալական հատուկ արտոնություններ /այլ դասին չպատկանող/ հոդվածի ճշտված պլանով պլանավորված 25000.0 հազ. դրամի դիմաց ֆինանսավորվել է 21980.0 հազ. դրամ, կամ պլանը կատարվել է 87.9%-ով:

***ՖՈՆԴԱՅԻՆ ԲՅՈՒՋԵ***

***ԵԿԱՄՏԱՅԻՆ ՄԱՍ***

Չարենցավան համայնքի 2021 թվականի 3-րդ եռամսյակի ֆոնդային բյուջեի ***հողի իրացումից մուտքերի*** եկամուտների ճշտված պլանը կատարվել է 36.6%-ով, կամ ճշտված պլանով նախատեսված 113983.4 հազ. դրամի դիմաց փաստացի մուտք է եղել 41789.0 հազ դրամ, իսկ ***անշարժ գույքի իրացումից*** եկամուտների պլանը կատարվել է 96.7%-ով, կամ ճշտված պլանով նախատեսված 9450.0 հազ. դրամի դիմաց փաստացի մուտք է եղել 9140.9 հազ դրամ, է եղել 9140.9 հազ դրամ:

***Վարչական բյուջեի պահուստային ֆոնդից ֆոնդային բյուջե*** ***կատարվող հատկացումներից մուտքեր*** հոդվածի ճշտված պլանով նախատեսված 25000.0 հազ. դրամի դիմաց փաստացի մուտք է եղել 25000.0 հազ դրամ:

***ԾԱԽՍԱՅԻՆ ՄԱՍ***

2021 թվականի ֆոնդային բյուջեի 3-րդ եռամսյակի ***հիմնական միջոցներ*** հոդվածի ծախսային մասի ճշտված պլանը կատարվել է 34.2%-ով, կամ ճշտված պլանով նախատեսված ծախսը կազմել է 175181.1հազ. դրամ, իսկ փաստացի ծախսը` 59965.5 հազ.դրամ,այդ թվում`

շենքեր և շինություններ հոդվածի ճշտված պլանով նախատեսված ծախսը կազմել է 114510.1 հազ. դրամ, իսկ փաստացի ծախսը կազմել է 35486.5 հազ. դրամ, կամ պլանը կատարվել է 31%-ով, որից`

ա. շենքերի և շինությունների ձեռք բերում հոդվածի ճշտված պլանով նախատեսված ծախսը կազմել է 22620.0 հազ. դրամ, իսկ փաստացի ծախսը կազմել է 1980.0 հազ. դրամ, կամ պլանը կատարվել է 8.7 %-ով, որից`

բ. շենքերի և շինությունների կապիտալ վերանորոգում հոդվածի ճշտված պլանով նախատեսված ծախսը կազմել է 91890.1 հազ. դրամ, իսկ փաստացի ծախսը կազմել է 33506.5 հազ. դրամ, կամ պլանը կատարվել է 36.4%-ով:

2021 թվականի ֆոնդային բյուջեի 3-րդ եռամսյակի ***մեքենաներ և սարքավորումներ*** հատվածի ծախսային մասի ճշտված պլանը կատարվել է 42.4%-ով, կամ ճշտված պլանով նախատեսված ծախսը կազմել է 55383.0 հազ. դրամ, իսկ փաստացի ծախսը կազմել է 23479.0 հազ.դրամ, որից`

ա. տրանսպորտային սաքավորումներ հոդվածի ճշտված պլանով ծախս է նախատեսվել 13750.0 հազ.դրամ,

բ. վարչական սարքավորումներ հոդվածի ճշտված պլանով ծախս է նախատեսվել 23133.0 հազ.դրամ, իսկ փաստացի ծախսը կազմել է 9230.0 հազ.դրամ, կամ պլանը կատարվել է 39.9%-ով,

գ. այլ մեքենաներ և սարքավորումներ հոդվածի ճշտված պլանով նախատեսված ծախսը կազմել է 18500.0 հազ.դրամ, իսկ փաստացի ծախսը կազմել է 14249.0 հազ. դրամ, կամ պլանը կատարվել է 77%-ով:

2021 թվականի ֆոնդային բյուջեի ***այլ հիմնական միջոցներ*** հատվածի նախագծահետազոտական ծախսեր հոդվածի ճշտված պլանով նախատեսված 5288.0 հազ. դրամի դիմաց փաստացի ծախսվել է 1000.0 հազ դրամ, կամ պլանը կատարվել է 18.9%-ով: